./data/phi2331/phi019/phi2331.phi019.perseus-lat2.xml
David Magie
unde etiam postea Maximiniani milites iactasse dicuntur Apollinem contra se pugnasse debere, nec illam Maximi aut senatus sed deorum fuisse victoriam quod quidam idcirco ab his fictum esse dicunt, quod erubescebant armati sic paene ab inermibusvicti, ponte itaque cupis facto Maximinus fluviumtransiit et de proximo Aquileiam obsidere coepit, ingens autem oppugnatio et discrimen tunc fuit, cum se cives sulphure et flammis ceterisque huiusmodi propugnaculis a militibus defenderent; quorum alii nudabantur armis, aliorum vestes incendebantur, aliorum oculi exstinguebantur, diruebantur etiammachinamenta  inter haec Maximinus cum filio adulescente, quem Caesarem appellaverat, circumire muros, quantum a teli iactu satis tutus esse posset,nunc suos verbis, nunc oppidanos rogare  verum nihil profecit, nam multa et in eum crudelitatis causa et in filium, qui speciosissimus erat, probra congesta sunt